Wataru Endó

Wataru Endó (;* 9. február 1993, Tocuka, Jokohama, Japonsko) je japonský profesionálny futbalista, ktorý hrá ako defenzívny záložník alebo stredný obranca. Hrá za anglický klub Liverpool FC, ktorý pôsobí v Premier League. Je taktiež kapitánom japonského národného mužstva.

Klubová kariéra

Začiatky kariéry 
Endó začal svoju profesionálnu kariéru v Šónan Bellmare. Neskôr hral za Sint-Truiden až do roku 2019.

VfB Stuttgart 
13. augusta 2019 bol Endó poslaný na hosťovanie do VfB Stuttgart do konca sezóny. V apríli 2020 s ním Stuttgart podpísal zmluvu natrvalo. 26. novembra 2020 Endó predĺžil zmluvu s VfB Stuttgart do júna 2024.

14. mája 2022 strelil víťazný gól v nadstavenom čase pri výhre 2:1 nad FC Köln a zachránil Stuttgart v play-off o zostup a zabezpečil klubu miesto v Bundeslige pre sezónu 2022/23.

Liverpool 
18. augusta 2023 Endó podpísal zmluvu s Liverpoolom. Hneď nasledujúci deň debutoval v Premier League proti Bournemouthu ako náhradník v 63. minúte. Endó bol za svoj debutový výkon chválený, pokazil iba jednu prihrávku.

Medzinárodná kariéra 
Dňa 23. júla 2015 povolal tréner Japonska Vahid Halilhodžić Enda do zostavy pre nadchádzajúci Pohár východnej Ázie 2015 EAFF. Bol menovaný do zostavy Japonska pre majstrovstvá sveta vo futbale 2018 v Rusku, ale nenastúpil do žiadneho zápasu.

Úspechy 
Shonan Bellmare
 J.League Division 2: 2014

Urawa Red Diamonds
 J. League Cup: 2016
 Suruga Bank Championship: 2017
 Liga majstrov AFC: 2017

Japonsko U23
 Majstrovstvá AFC hráčov do 23 rokov: 2016

Japonsko
 Víťaz Majstrovstiev Ázie vo futbale: 2019

Individuálne
 Japan Pro-Footballers Association: Najlepšia XI (2022)

Referencie 

Japonskí futbalisti
Hráči Liverpool FC
Hráči VfB Stuttgart
Hráči Majstrovstiev sveta vo futbale 2018
Futbalisti na Letných olympijských hrách 2016
Hráči Fußball-Bundesligy
Hráči FA Premier League
Futbaloví obrancovia